**LIKOVNA UMETNOST – DELITEV SKUPINE 8.b – FOTOGRAFIJA-** (1 ura teorije in 2 uri praktičnega dela)

**17.3.2020**

Za to likovno nalogo imate 3 tedne časa. Oddajte jo do 25.3.2020 na naslov : katjaoperckal@oskoroskabela.si.

Dokument označite z imenom (prve 3 črke) in začetnico priimka ter razredom (primer: kato8C). Brez šumnikov.

Mislim, da je likovna naloga primerna za raziskovanje na domu.

**Prvi del: teorija**

Preglejte si gradivo na spletnem učbeniku <https://eucbeniki.sio.si/index.html>.

Prebrali si boste teorijo v iUčbeniku za **Likovno umetnost 8.**

**V kazalu poiščite poglavje FOTOGRAFIJA.**

Pozorno preberite in se osredotočite na FOTOGRAFSKE ZVRSTI.

Rešite naloge na koncu poglavja.

**Drugi del: praktično delo**

Predelali ste fotografske zvrsti:

REPORTAŽNA FOTOGRAFIJA

DOKOKUMENTARNA FOTOGRAFIJA

PORTRET

ARHITEKTURNA FOTOGRAFIJA

KRAJINSKA FOTOGRAFIJA

ŽANR

ŠPORTNA FOTOGRAFIJA

UMETNIŠKA FOTOGRAFIJA

Med vsemi si izberite 2 zvrsti, ki jih boste podrobneje predelali. Fotografirajte nekaj motivov (izbranih dveh zvrsti) in jih nato pošljite meni(samo 2 fotografiji). Izberi dve najboljši deli in jih ustrezno označi.

Vsaka fotografija mora imeti naslov in zapis zvrsti. ( npr. Jaz - izolacija – portret, Pogled 360 stopinj – umetniška fotografija). To lahko zapišete v sporočilo, ko pošljete »mail«.

Fotografirate lahko s telefoni ali fotoaparati. Kdor želi, lahko fotografije tudi obdela v programu za urejanje fotografij. Nekateri imate te možnosti že na telefonskih aparatih.

Veselo »šklocajte« (fotografirajte) in ostanite zdravi!

**Oddaja: končni datum 25.3.2020**